Menslike Kloning (8) - www.bybelkennis.co.za
Menslike Kloning (8) – Coen Slabber
In hierdie laaste artikel kyk ons na vrae wat voortspruit uit hierdie nuwe tegnieke.
Opsies vir openbare beleid
Ons sit hier met ŉ baie fyn balans tussen wetenskaplike vryheid en die noodsaaklikheid van grense – ŉ sosiale kontrak tussen die wetenskap en die samelewing. Daar is ses moontlike beleidsopsies:
(1) Professionele selfregulasie.
(2) Verbied kloning vir voortplanting, maar nie vir navorsing nie.
(3) Verbied kloning vir voortplanting en reguleer die gebruik van gekloonde embrio’s vir navorsing.
(4) Reguleer alle vorme van kloning.
(5) Verbied alle menslike kloning.
(6) ŉ Moratorium op alle menslike kloning.
Vrae wat voortspruit uit hierdie nuwe tegnologieë.
(a) Hoe kan kloningstegnologieë gebruik word?
DNA-kloning is belangrik omdat dit ons meer inligting gee oor ander verwante tegnologieë soos geenterapie, genetiese ingenieurswes, die genesing van sekere genetiese toestande. Dit is iets soortgelyk aan die genetiese gemodifiseerde kossoorte wat vandag algemeen beskikbaar is. As die suksessyfer verbeter kan word (Dolly was die enigste sukses in 237 probeerslae), sal die tegnologie gebruik kan word om diere met spesifieke kwaliteite te produseer.
Voortplantingskloning kan gebruik word om bedreigde spesies of spesies wat moeilik is om te teel, te red van uitwissing. In 2001 is die bedreigde gaur – ŉ wilde bees – gekloon, maar die jong guar vrek na 48 uur as gevolg van infeksie. In 2001 is ŉ mouflon – ‘n wilde skaap – gekloon. Hierdie skaap leef nog in ŉ sentrum vir wilde diere in Sardinië.
(b) Wat is die risiko’s van kloning?
Dit is baie duur en baie oneffektief. Meer as 90% van kloningspogings misluk – geen lewensvatbare nageslag nie. Hierdie gekloonde diere se immuunfunksie neig om swak te funksioneer. Infeksie, gewasse en ander siektes kom dus baie algemeen voor. Hulle gesondheid is swak en hulle vrek vroeg. Ondersoeke toon dat 4% van die genes van gekloonde diere abnormaal funksioneer. Wetenskaplikes glo dat hierdie slegs tegniese probleme is en binnekort opgelos sal word.
(c) Wat van mense?
Wetenskaplikes is teen menslike reproduktiewe kloning. Weens die lae suksessyfer en omdat baie dinge nog onduidelik is, is reproduktiewe kloning op hierdie stadium oneties. Nie alleen is die suksessyfer laag nie, maar 30% van gekloonde diere het aftakelende siektes. Wetenskaplikes het geen idee of kloning verstandelike ontwikkeling beïnvloed nie. Intellek en gemoedstemming mag dalk van geen belang vir ‘n koei of skaap wees nie, maar nie vir die mens nie. Daar is net te veel wat nog onbekend is. Kloning tans is potensieel gevaarlik en eties onverantwoordelik
Ek sluit af met enkele aanhalings om die uiteenlopende menings oor kloning te demonstreer:
(a) Aanhalings oor kloning vir voortplanting:
“…scientists who envision medical breakthroughs using stem cells from human embryos are now moving on to human cloning — breeding people for the purpose of harvesting their tissues and organs from their bodies, then disposing of them.”
“Human cloning allows man to fashion his own essential nature and turn chance into choice. For cloning’s advocates, this is an opportunity to remake mankind in an image of health, prosperity, and nobility; it is the ultimate expression of man’s unlimited potential.”
(b) Aanhalings oor terapeutiese kloning:
“Cloning, even so-called therapeutic or experimental cloning, creates a new life without a father, and reduces a mother to the provider of an almost emptied egg. Nonetheless, it is a new human life and the determination to destroy it and limit its use to scientific research for therapeutic ends compound further the moral issues rather than protect mankind. As such, cloning embryonic human life under any circumstance crosses an ethical line, takes an irrevocable step, from which science can never turn back.”
“Therapeutic cloning will in time allow scientists to create organs that are a perfect match for those in need of a transplant. The cloned organ would be based on the recipient’s genetic material and would not require the use of debilitating immunosuppressive therapies. There would also be no chance of rejection, which is fatal. Therapeutic cloning represents the ideal in organ transplantation, as it would provide an unlimited source of organs to anyone who needs them. The need for these organs is dire.”
Ons sien hier ernstige meningsverskille onder wetenskaplikes oor kloning. Ek glo dat gelowiges nie kloning vir voortplanting kan goedkeur nie.
Hoe reik ek uit na iemand met depressie
Laaste 30: 24,932
Laaste 365 Dae: 425,519